Organizata “Përtej Barrierave” Thirrje për Kompani

“Ngritja e një kopshti për fëmijë me aftësi të kufizuar intelektuale”

***Termat e Referencës***

**Mbi Projektin:**

Projekti "Duke u Forcuar" ka për qëllim ndërtimin e një kopështi me bimë dhe lule, i dedikuar për fëmijët me aftësi të kufizuara intelektuale. Kopështi duhet të ofrojë një mjedis të sigurt, të përkrahjes dhe të stimulimit për fëmijët me nevoja të veçanta. Projektin e kemi titulluar "Duke u Forcuar" për të theksuar rëndësinë e forcimit të fëmijëve të kësaj grupmoshe dhe për të krijuar një vend të veçantë për ata të zhvillojnë potencialet e tyre. Gjithashtu projekti synon të krijojë një mjedis kopshti unik dhe të aksesueshëm për fëmijët me aftësi të kufizuara intelektuale në ambientet e shkollës speciale Luigj Gurakuqi. Ky projekt synon të ndërtojë këtë kopsht për të ofruar mundësi për aktivitet fizik, stimulim ndijor dhe ndërveprim social midis fëmijëve me aftësi të kufizuara intelektuale. Ky dizajn inovativ do t'u ofrojë fëmijëve mundësi për mësim praktik duke nxitur një dashuri për natyrën dhe kopshtarinë. Ky projekt do të promovojë gjithëpërfshirjen dhe integrimin social, duke kontribuar në shëndetin dhe mirëqenien e përgjithshme të fëmijëve me aftësi të kufizuara intelektuale dhe duke rritur ndërgjegjësimin dhe të kuptuarit e nevojave të tyre brenda komunitetit.Projekti është hartuar në bashkëpunim me organizatat vendore dhe drejtorinë e shkollës speciale Luigj Gurakuqi. Kopshti do të ndërtohet përballë serës e cila ndodhet në hapësirat e shkollës me një hapësirë ​​prej 150 m₂ me shtretër të ngritur, shtigje të gjera, lule dhe bimë.

**Qëllime të përgjithshme:**

Qëllimi i projektit tonë është t'u japim mundësinë të rinjve me aftësi të ndryshme të fitojnë aftësi profesionale në një profesion tjetër si kopshtari.

Kopshtaria është një aktivitet i shëndetshëm, stimulues që mund të shijohet nga fëmijët dhe të rinjtë dhe shihet si një burim i ndërtimit të miqësisë, stimulimit të aftësive dhe relaksimit. Kopshti do të vendoset si një hapësirë ​​edukative ku fëmijët dhe të rinjtë jo vetëm që mund të fitojnë aftësi në kopshtari, por edhe të praktikojnë kujdesin e përditshëm dhe aftësitë e ndërveprimit dhe mund të luftojnë izolimin duke ndërvepruar në një mjedis të ri.

**Target grupi:**

Target grupi për këtë projekt, janë fëmijët dhe të rinjtë me aftësi të kufizuara intelektuale. Këta fëmijë kanë nevoja të veçanta dhe kërkojnë një mjedis të përkrahjes, zhvillimit dhe gëzimit që i përshtatet nevojave të tyre të veçanta.

Projekti synon të krijojë një kopësht të veçantë, ku fëmijët me aftësi të kufizuara intelektuale mund të zhvillojnë potencialet e tyre dhe të përfitojnë nga një mjedis i stimulueshëm dhe i sigurt. Përfituesit direkt të këtij projekti jane 112 nxënes me aftësi të kufizuara intelektuale (sindromën down, epilepsi, vështirësi në nxënie, autizëm etj)

Kopështi do të ofrojë programe të përshtatshme zhvillimi, aktivitete të mbështetura për të rritur aftësitë kognitive, motorike dhe komunikuese të fëmijëve me aftësi të kufizuara intelektuale. Misioni kryesor i këtij projekti është të krijojë një ambient të përkrahjes dhe ndihmesës për këta fëmijë, duke siguruar një mjedis të stimulueshëm dhe tërheqës për zhvillimin e tyre)

**Detyrat dhe Përgjegjësitë e Kompanisë:**

* Kompania duhet të kryejë një analizë të hollësishme të projektit dhe të përgatitë një plan të detajuar për ndërtimin e kopështit. Kjo përfshin hartimin e një plani të përshtatshëm për strukturën, hapësirat dhe pajisjet e kopështit.
* Sigurimi i materialeve dhe burimeve të ndërtimit: Kompania është përgjegjëse për identifikimin dhe sigurimin e materialeve të cilat janë të sigurta dhe të përshtatshme për fëmijët me nevoja të veçanta. Ajo duhet të sigurojë burimet e nevojshme për ndërtimin, si punonjësit e kualifikuar dhe pajisjet e nevojshme.
* Ndërtimi i kopështit: Kompania duhet të kryejë punët e ndërtimit sipas planit të hartuar. Kjo përfshin ndërtimin e strukturave, instalimin e sistemave të sigurisë që përmirësojnë përvojën e fëmijëve në kopësht.
* Koordinimi i projektit: Kompania është përgjegjëse për koordinimin e të gjitha aspekteve të projektit, duke përfshirë komunikimin me palët e interesuara, monitorimin e progresit të punëve dhe menaxhimin e ndonjë ndryshimi që mund të dalë gjatë procesit të ndërtimit.
* Kontrolli i cilësisë: Kompania duhet të sigurojë që punët e ndërtimit të realizohen me cilësi të lartë dhe në përputhje me standardet dhe specifikatën e caktuar në planin e projektit. Ajo duhet të bëjë kontrollin e cilësisë dhe të sigurohet që kopështi të plotësojë kushtet e sigurisë dhe të përshtatet me nevojat e fëmijëve me aftësi të kufizuara intelektuale.
* Afatet kohore dhe buxheti: Kompania duhet të përgatisë një plan afatshkurtër dhe afatgjatë të punëve që tregon kohën e nevojshme për të kryer të gjitha fazat e projektit.Në planin afatshkurtër, kompania duhet të përcaktojë fazat e ndryshme të ndërtimit dhe të caktojë afatet për secilën fazë, duke përfshirë kohën për hartimin e planit, sigurimin e materialeve, ndërtimin e strukturave dhe instalimin e pajisjeve të nevojshme. Këto afate duhet të jenë realiste dhe të përshtatshme me kompleksitetin e projektit dhe resurset e disponueshme.Në planin afatgjatë, kompania duhet të paraqesë një vizione të gjatë të projektit dhe të përcaktojë kohën e nevojshme për përfundimin e të gjitha punëve të ndërtimit dhe përshtatjen e kopështit për përdorim. Ky plan duhet të mbulojë aspektet si koordinimi i projektit, inspektimi i cilësisë, provat dhe kontrolli final i punëve.
* Për sa i përket buxhetit, kompania duhet të përgatisë një ofertë financiare që përfshin kostot e nevojshme për materiale, punë, pajisje, dhe çdo shpenzim tjetër që lidhet me ndërtimin e kopështit. Buxheti duhet të jetë i detajuar dhe transparent, duke treguar çmimet e përbëra të çdo pjesë të projektit dhe taksat e aplikueshme. Kompania gjithashtu duhet të sigurohet që buxheti i propozuar të jetë i përputhshëm me nivelin e kualitetit dhe standardet e kërkuara.
* Gjithashtu, kompanitë aplikante duhet të kenë aftësi të mira menaxhuese për të koordinuar punën me ekipet tjera të projektimit dhe ndërtimit, si dhe me palët e interesuara të tjerë, si administrata lokale, organizatat e prindërve dhe specialistët në fushën e aftësive të kufizuara intelektuale. Ata duhet të jenë të gatshëm për të punuar në partneritet dhe bashkëpunim me të gjithë aktorët relevante për të arritur objektivat e projektit dhe për të ofruar një kopësht cilësor dhe i përshtatshëm për fëmijët me aftësi të kufizuara intelektuale.

**Dokumentat e nevojshme për aplikim:**

- Prezantim i kompanisë dhe punës së saj

- Letër Interesi

- Kopje e ekstraktit nga QKB

- Oferta të jetë në Lek dhe çmimi të përfshijë TVSH.

- Ofertën financiare që përfshin kostot e materialeve, punës dhe kohezgjatjen e projektit..

- Afati kontratës: nga data e fillimit të shërbimit deri në ditën e fundit të ofrimit të shërbimit.

**Procedura e aplikimit:**

Subjektet e interesuara duhet të dërgojnë çdo aplikim brenda datës 1 Korrik 2023, në adresën elektronike:

office@beyondbarriers.org